മുഗൾ സാമ്രാജ്യം ഫലവത്തായ ഭരണം നട‌ത്തിയിരുന്ന സമയത്ത് ഒരു പ്രവിശ്യയിലെ നികുതിപിരിവിന്റെ ചുമതലയുള്ള ഉദ്യോഗസ്ഥനെ "ദിവാൻ" എന്നായിരുന്നു വിളിച്ചിരുന്നത്.

പിന്നീട് മുഗൾ സാമ്രാജ്യത്തിനു കീഴിലുള്ള രാജ്യങ്ങൾ സ്വയം ഭരണാവകാശം നേടിയപ്പോൾ ധനകാര്യമന്ത്രിയെയോ പ്രധാന മന്ത്രിയെയോ ദിവാൻ എന്ന് വിളിക്കാൻ തുടങ്ങി. പ്രധാനമായും മുസ്ലീം നാട്ടുരാജ്യങ്ങളിലായിരുന്നു ഈ സമ്പ്രദായമുണ്ടായിരുന്നതെങ്കിലും ഹിന്ദു നാട്ടുരാജ്യങ്ങളിലും ഈ സ്ഥാനപ്പേരുണ്ടായിരുന്നു. ബറോഡ, ഹൈദരാബാദ്, കോട്ട് ഫതേ ഖാൻ സ്റ്റേറ്റ്, മൈസൂർ, കൊച്ചി, തിരുവിതാംകൂർ എന്നിവിടങ്ങളിൽ ഈ സ്ഥാനപ്പേരുണ്ടായിരുന്നു. തിരുവിതാം കൂറിൽ 1811 വരെ ദിവാൻ ദളവ എന്ന പേരിലായിരുന്നു അറിയപ്പെട്ടിരുന്നത്.

ചില സ്ഥലങ്ങളിൽ രാജാവിന്റെ തന്നെ സ്ഥാനപ്പേര് ദിവാൻ എന്നോ നവാബ് എന്നോ ആയിരുന്നു. 

ഇപ്പോൾ ഈ സ്ഥാനപ്പേര് ദക്ഷിണേഷ്യയിലെ ഉപരി-മദ്ധ്യ വർഗത്തിൽ പെട്ട കുടുംബങ്ങൾ ഉപയോഗിക്കുന്നുണ്ട്. ബംഗാളിലെയും പഞ്ചാബിലെയും മുസ്ലീം ഭൂപ്രഭുക്കൾ ഈ സ്ഥാനപ്പേരുപയോഗിക്കാറുണ്ട്. 

കൗൺസിൽ
അമൂർത്തമായ ഉപയോഗം
ഈ പേരിൽ നിന്നുൽഭവിച്ചതും ഇതിനോട് മറ്റു പദങ്ങൾ കൂട്ടിച്ചേർത്തുമുണ്ടാക്കിയ സ്ഥാനപ്പേരുകൾ
സ്ഥാനപ്പേര്